Mpuma-ongeluk eis 9 lewens | Maroela Media
Foto verskaf deur Mpumalanga SAPD
Minstens nege persone is Vrydagmiddag dood op die N11 tussen Middelburg en Hendrina in Mpumalanga.
Moeti Mmusi, woordvoerder van die departement van gemeenskapsveiligheid, het gesê die nege persone het almal in 'n minibustaxi gery. Hulle het onherkenbaar verkool. Hulle is vermoedelik werknemers van 'n nabygeleë myn.
Die minibustaxi het met 'n vragmotor gebots. Albei bestuurders het geringe beserings opgedoen en ontvang behandeling by Life Cosmos-hospitaal in Emalahleni.
Mmusi het gesê ongeluksondersoekkenners van die Padverkeersbestuurskorporasie (RTMC) en veiligheidsingenieursbeamptes van die departement van gemeenskapsveiligheid, sal dadelik met 'n ondersoek begin. Die polisie doen 'n geregtelike doodsondersoek.
Gabisile Shabalala, provinsiale LUR van gemeenskapsveiligheid, het haar skok uitgespreek oor die ongeluk en gemaan padgebruikers moet versigtig wees. Sy betuig haar meegevoel met alle naasbestaandes en wens die beseerdes 'n spoedige herstel toe.
Sy het daarop gewys dat daar gereeld dodelike ongelukke op die N11 plaasvind. "Sy het vandeesweek tydens haar eerste begrotingsrede gesê dié pad is een van die paaie wat aandag sal geniet in die huidige finansiële jaar," het Mmusi bygevoeg.
Russel Meiring, woordvoerder van ER24, het gesê die ongeluk het ongeveer 20 km voor Middelburg plaasgevind. "Paramedici het omstreeks 17:00 by die toneel opgedaag waar 'n vragmotor, minibustaxi en 'n ligte motor langs die pad gestaan het. Die voertuie het aan die brand geslaan ná die impak."
Middelburg se brandweer en plaaslike boere kon die brand blus.
Meiring het gesê twee persone wat in die ongeluk betrokke was, het ongedeerd daarvan afgekom.
Nzimande beloof miljarde se beurse
Die oorsaak van die ongeluk is nog nie bekend nie. DIT IS N TAXI !!!!!
My innige meegevoel aan die families wat hul geliefdes verloor het.
Ek sien ELKE dag hoe ń taxi op ń dubbel streep of blinde hoogte verby jaag. DIT IS DIE OORSAAK!!!
Dit is 'n "dood" pad. Die trokke en die taxi's ry ewe erg. Ek was amper in 'n kop aan kop een aand met 'n vragmotor. Ek het gelukkig kop gehou.Die feit dat ek stadig gery het, was my redding. Spoed en roekelose bestuur is die oorsaak van al daardie ongelukke. Dit is nogtans tragies. Dankie aan die Boere wat gehelp het. Innige simpatie aan die oorledenes se families.